version:3.4
<darkblue>Gyakran ismételt kérdések

<darkblue>A falubeliek más nyelven beszélnek, mint én. Ez normális?

A Millénaire falubeliei mind a „saját” nyelvükön beszélnek, például az indiaiak hindiül, a normannok franciául. Ha más nyelven játszol, a velük való interakciók (kereskedelem, küldetések…) révén „megtanulod” a nyelvüket. Ahogy „megtanulod” a nyelvüket, a Millénaire fordításokat ad – először az épületek neveiről, majd a falubelitípusokról, végül pedig a párbeszédekről.

<darkblue>A normann falum gerendavázra szorul, és nem tudom elkészíteni. Mit tehetek?

A gerendavázat egy ács készíti fából. Várd meg, amíg a falud felépít egy „ácsházat”, és egy pár beköltözik. Türelem!

<darkblue>A japán falum zsúpra szorul, és nem tudom elkészíteni. Mit tehetek?

A japánok búzából állítanak elő zsúpot. Ha maguk nem aratnak eleget, adj el nekik búzát a termelés gyorsításához.

<darkblue>A falu mellé építettem a házamat, és a falubeliek lerombolták, hogy mást építsenek a helyére. Ez normális?

Igen. A falu területe hozzájuk tartozik, nézd meg a térképet a határok megismeréséhez. Ha a falun belül akarsz építeni, vegyél egy telket az elöljárótól.

<darkblue>Néhány falubeli meghalt, újraélednek-e?

Igen, a falubeliek minden éjjel újraélednek, röviddel napnyugta után. Csak ne menj aludni azonnal.

<darkblue>A falubelieimnek nem születnek gyermekei, vagy a gyermekeik nem nőnek fel. Mi történik?

Új gyermekek akkor jelennek meg, ha egy pár éjjel otthon van. Hasonlóképp éjjel nőnek fel, ha otthon vannak. Egyes ételek (italok, édességek) növelik a születés esélyét, mások (kenyér, gabonák) pedig a gyermekek növekedésének gyorsaságát.

<darkblue>A falu egyik épülete megsérült. Megjavítják?

Nem, a falubeliek nem javítják az épületeket (de néha egy későbbi továbbfejlesztés pótolhatja a hiányzó blokkokat), elsősorban teljesítményi okok miatt. Magadnak kell megjavítanod.

<darkblue>A falum helyhiányos. Segíthetek?

Igen, a falu térképét nézve láthatod, mely területekre nem tudnak építeni. Egy tó, folyó vagy szakadék egyetlen földréteggel való lefedése elég ahhoz, hogy a terület beépíthetővé váljon a falubeliek számára.
