version:3.4
<darkblue>Falvak létrehozása

Az általad választott típusú falut a kívánt helyen idézheted meg egy Idéző pálcával – ezt a tárgyat bármelyik faluban megveheted, ha elég jó a hírneved. A pálca használatához tegyél egy aranyblokkot oda, ahol falut szeretnél megidézni, majd jobbklikkelj a blokkra a pálcával. A megjelenő képernyőn kiválaszthatod a kívánt falutípust.

<darkblue>Falu vagy magányos épület lerombolása

Egy falu vagy épület lakói minden éjjel újraélednek, még akkor is, ha a falu összes épületét lerombolod. Hogy ezt megakadályozd (például ha te magad szeretnéd elfoglalni az épületeket), a <darkblue>Tagadás pálcáját<black> kell használnod: ezt a központi épület ládáiban találod meg, miután az összes lakó meghalt. Vedd figyelembe, hogy a falu lerombolása visszafordíthatatlan.

<darkblue>Játékos által irányított falvak

Lehetséges olyan falut létrehozni, amelynek te vagy a vezetője, és amelyben kiválaszthatod az épületek helyét. Ehhez vagy a falu kultúrájában elismert vezetőnek kell lenned, vagy teljesítened kell a Teremtésküldetést (lásd a küldetések fejezetet), vagy egy faluban „született vezető” hírnevet kell elérned, és beszélned kell a falu vezetőjével. Ezután az Idéző pálca felületén megjelenik egy lehetőség, hogy játékos által irányított falut hozz létre.

A játékos által irányított falvakban a pálcával a kívánt helyen rendelheted el egy új épület építését. Egy felület nyílik meg, ahol kiválaszthatod a kívánt épületet. A meglévő épületek továbbfejlesztését a „projektek” táblákon engedélyezheted vagy állíthatod le. Ezekben a falvakban nincs szükség nyersanyagok cseréjére a falubeliekkel – egyszerűen helyezd a tárgyakat a ládákba.
