version:3.4
<darkblue>Normani

Normani so prva kultura, predstavljena v Millénaire, in imajo največje število vrst vasi – kmetijske, vojaške, verske in industrijsko usmerjene naselbine ter gros bourgs (velika mesta), ki imajo okoli sebe tri zaselke. Normani v igri govorijo francosko, vendar bo njihov dialog preveden, ko se igralec »uči« govoriti njihov jezik z njimi.

<darkblue>Edinstveni predmeti in bloki

Normani proizvajajo številne edinstvene predmete:
-Normansko orodje, ki je učinkovitejše od diamantnega (izdela ga kovač v kovačnici).
-Normanski meč in oklep, izdelana v orožarni in prav tako boljša od svojih diamantnih ustreznikov.
-Boudin, drobovina, calvados in jabolčnik – jedi, ki igralcu takoj povrnejo zdravje.
-Bloke z lesenim okvirjem, gradbeni blok z dvema različicama, ki se pogosto uporablja za gradnjo naprednih normanskih zgradb, izdeluje pa ga le charpentier (tesar).
-Normanske tapiserije, ki jih izdeluje grajska gospa iz volne (dve beli, ena siva, ena svetlo siva, ena črna, ena rjava) in prikazujejo izvlečke iz tapiserije iz Bayeuxa.
