version:3.4
<darkblue>Millénaire-hjælp

Denne hjælp beskriver de vigtigste funktioner i Millénaire. For mere information, se wikien eller stil spørgsmål på forummet minecraftforum.net.

Brug ikonerne i hver side af denne skærm for at få adgang til de forskellige kapitler i hjælpen.

<darkblue>Generelt om landsbyer og isolerede bygninger

Millénaire tilføjer <darkblue>landsbyer<black> fra forskellige kulturer til Minecraft. Disse landsbyer genereres tilfældigt i forskellige biomer. De har forskellige stilarter og tilbyder forskellige produkter, men de har alle en høvding, opfører nye bygninger, handler med dig og kan lide dig eller ej alt efter dine handlinger (se afsnittet "omdømme").

Hver landsby er bygget op omkring en central bygning (som kan være et fort, et kloster, et palads ...). I denne bygning finder du flere paneler, der oplyser dig om landsbyen. <darkblue>Højreklik<black> på et panel for at vise flere oplysninger.

<darkblue>Isolerede bygninger<black> derimod udvider sig ikke. De kan være tomme (med blot genstande at finde i kister), beboet af fredelige landsbyboere, der kan handle med dig, eller beboet af fjendtlige landsbyboere, der vil angribe dig.

Tryk på "V"-tasten (som standard) for at vise en liste over landsbyer i nærheden. Isolerede bygninger er ikke på listen, du må huske deres positioner selv.

Som standard er den mindste afstand mellem to landsbyer to kilometer. Småbyer, der opstår omkring visse landsbyer, er en undtagelse fra denne regel.